

LĒMUMS

Ādažos, Ādažu novadā

2025. gada 27. martā **Nr. 108**

**Par adreses likvidēšanu**

Ādažu novada pašvaldības dome izskatīja Valsts zemes dienesta (reģ. Nr. 90000030432, adrese: Kārļa Mīlenbaha iela 14, Rīga, LV-1050, Latvija) 04.03.2025. paziņojumu (reģ. Nr. ĀNP/1-11-1/25/1413), kurā lūgts izvērtēt un norādīt adresācijas objektu, kura piešķirtā adrese - Atpūtas iela 3A, Carnikava, Carnikavas pag., Ādažu nov. (turpmāk – Adrese), reģistrējama vai pieņemt lēmumu par adreses likvidēšanu, ja neeksistē adresācijas objekts ar minēto adresi.

Izvērtējot pašvaldības rīcībā esošo informāciju un ar lietu saistītos apstākļus, konstatēts:

1. Ar Ādažu novada pašvaldības domes 28.12.2022. lēmumu Nr. 605 “Par zemes vienību apvienošanu Atpūtas ielā 1 un Atpūtas ielā 3, Carnikavā”, Adrese apstiprināta ēkai ar kadastra apzīmējumu 8052 004 0600 002.
2. Nekustamā īpašuma valsts kadastra informācijas sistēmā būve ar kadastra apzīmējumu 8052 004 0600 002 ir dzēsta (saistībā ar jaunas tirdzniecības ēkas būvniecības ieceres realizāciju).
3. Ministru kabineta 29.06.2021. noteikumu Nr. 455 “Adresācijas noteikumi” 34. punkts noteic, ka, beidzot pastāvēt adresācijas objektam, pašvaldība pieņem lēmumu par adreses likvidēšanu.

Pamatojoties uz iepriekš minēto un Ministru kabineta 29.06.2021. noteikumu Nr. 455 “Adresācijas noteikumi” 9., 34. punktu, kā arī domes Attīstības komitejas 12.03.2025. atzinumu, Ādažu novada pašvaldības dome

**NOLEMJ:**

1. Likvidēt adresi – Atpūtas iela 3A, Carnikava, Carnikavas pag., Ādažu nov., saistībā ar to, ka tā nav piesaistīta nevienam adresācijas objektam.
2. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU